Ugovor o uslugama podrške

Ovaj ugovor se tiče načina menadžmenta JAT u periodu do kraja 2018. godine, odnosno do kraja 2023. godine ukoliko Etihad bude tražio produženje ugovora.

U prilogu se takođe nalazi i strateški plan, odnosno biznis plan do kraja 2016. godine.

U nastavku su osnove ugovora.

Menadžment
Etihad ima pravo da nominuje sve najvažnije rukovodioce JAT (Air Serbia) uključujući i generalnog direktora. Nakon tri godine Etihad će "se potruditi" ("use reasonable efforts") da identifikuje državljane RS za ključne menadžment pozicije.

Strani rukovodioci će biti plaćeni od strane JAT po tarifi koja je uobičajena za strane radnike u RS.

Upravni odbor
Sledeće, između ostalog, nije moguće uraditi bez odobrenja upravnog odbora u kome RS nominuje 5 od 9 članova:
 * prodaja, i slično, imovine koja je važna za operacije JAT
 * promena statuta
 * promena biznis plana
 * prodaja kapitala u zavisnim preduzećima ili njihovo osnivanje
 * promena strukture kapitala
 * odobrenje politike dividendi

Sinergije sa Etihadom
Etihad će se potruditi da realizuje moguće sinergije između Etihada i JAT koji se tiču, na primer, dobavljača, planiranja ruta i flote, pravnih poslova, osiguranja...

Dalje, JAT se obavezuje da od Etihada uzme na lizing (wet lease, dakle sa kompletnom posadom, osiguranjem, troškovima održavanja, ali bez stuarda/esa) neophodne letelice za svoje poslovanje.

Put i call opcije
Pod izvesnim okolnostima Etihad ima pravo da proda, a RS obavezu da otkupi, svoj udeo u JAT za istu cenu koja je plaćena, pod uslovom da RS takođe plati i eventualne pozajmice Etihada prema JAT. Cena može biti i veća, ukoliko je tržišna vrednost akcija veća od plaćene cene.

Slični uslovi postoje i za obavezu Etihada da proda svoje akcije RS, pod određenim okolnostima kada Etihad raskida ugovor.

Strateški plan
Strateški plan, to jest biznis plan za prve 3 godine podrazumeva sledeće:

"Network redesign"

 * nove linije će biti otvorene
 * codeshare sa Etihad, AirBerlin, KLM-Air France i Alitalia

Nova flota

 * povući postojeće avione iz upotrebe (c. 25 godina stari)
 * zameniti ih novijim (10 godina starim) i dodati 2 aviona tipa Boeing 737 ili Airbus 320/319
 * koristiti Etihadov uticaj da se reši spor sa Airbusom

Zaposleni

 * smanjiti broj ne-letećih zaposlenih sa 947 na 402
 * povećati broj pilota sa 134 na 181
 * povećati broj stjuarda/esa sa 194 na 260
 * u 2013. smanjiti broj zaposlenih u JAT Ketering sa 127 na 93, a onda povećati na 197 tokom 2014. godine
 * trošak otpremnina je oko $16 miliona, plus $0,5 za Ketering, plaćeno od strane RS
 * centralizacija izvesnih funkcija u Abu Dabiju (IT, finansije, HR i sl.)
 * zaposliti oko 131 u održavanje flote, transferisati hangar 1 u JAT iz JAT Tehnike

Sinergije sa Etihadom
Dugačaj spisak potencijalnih sinergija (dobavljači, codesharing, pomoć u sporu sa Airbusom, IT platforma, operacione sinergije pilota i stjuardesa, finansije, HR funkcije...)

Finansije
Očekivani profit pre troškova finansiranja i poreza (EBIT): Ukupno investicija oko $511 miliona. Po Transakcionom ugovoru:
 * 2014: $46 miliona gubitak
 * 2015: $17 miliona gubitak
 * 2016: $2 miliona dobit
 * Etihad $100 miliona:
 * $40 miliona kapital
 * $40 miliona pozajmice tokom 2014. i 2015. godine
 * $20 miliona pozajmica za JAT Ketering, Su-port i JAT Održavanje


 * RS minimum oko $411 miliona:
 * $234 miliona za postojeće kredite, subvencija
 * $23 za otpremnine i povezane troškove, subvencija
 * $53 miliona za obrtni kapital u 2013. godini, subvencija
 * $20 miliona pozajmica za JAT Ketering, Su-port i JAT Održavanje
 * $81 milion kroz subvencije i slično
 * PLUS (ne spominje se u biznis planu, ali sledi iz Transakcionog ugovora) subvencije za:
 * renoviranje jednog terminala na aerodromu (51% ukupnog troška)
 * sudske sporove
 * pokrivanje starih dugova prema dobavljačima i Aerodromu Beograd (ovo poslednje je možda obuhvaćeno gorenavedenom cifrom od $53 miliona)